text: Nu er de tilbage fra vandmasserne
  06 juni 2014 kl. 17.22
  Ansatte i Beredskabsstyrelsen er vendt hjem til Sydjylland, efter at have hjulpet med at pumpe vand og skaffe rent drikkevand til befolkningen i Bosnien.
  I dag vendte et hold fra Beredskabsstyrelsen hjem, efter at have været udsendt til Bosnien i to uger for at yde katastrofebistand efter rekordoversvømmelser i området.
  I alt 34 danske mænd har pumpet flere end 92 millioner liter vand i døgnet væk fra de oversvømmede områder. 
  Derudover har holdet ved hjælp af vandrensningsmoduler leveret mere end 85.000 liter rent drikkevand.
  